open-index/open-wikipedia-markdown huggingface dataset:
Venesiaans

**Venesiaans** (*Vèneto* of *Łéngoa vèneta*, Italiaans: *Lingua Veneta*) is 'n Romaanse taal wat deur sowat vier miljoen sprekers in die Noordoos-Italiaanse gewes Veneto asook in dele van Friuli-Venezia Giulia, Trentino en Istrië gepraat en by die Noord-Italiaanse groep van dialekte gereken word. Alhoewel die taal dikwels as 'n streekdialek geklassifiseer word, verskil dit in baie opsigte van Standaarditaliaans sodat dit - net soos ander Noord-Italiaanse taalvariante - ook as 'n selfstandige taal beskou kan word. So is daar Venesiaans-Italiaanse woordeboeke.
[duimnael|links|200px|'n Plakkaat in Venesiaans tydens die landbouskou *Fiere di Santa Lucia di Piave* in die provinsie [Treviso (provinsie)|Treviso, Veneto]]
Sowel die bewoners van Venesië asook taalkundiges gebruik Vèneto of Veneties as 'n sambreelterm om na die groter groep van Venesiaanse dialekte met al sy plaaslike variante te daraus. Daarenteen word met die term Venexiàn/Venesiàn (Venesiaans, *Veneziano* of *dialetto veneziano* in Italiaans) spesifiek na die variant verwys wat in die stad Venesië gepraat word en in die tydperk van die Republiek Venesië as dié stadstaat se amps- en algemene omgangstaal gedien het. Danksy sy lang literêre tradisie geniet Venesiaans nog steeds die status en prestige van 'n selfstandige taal, alhoewel dit juis Venesiane was wat met hul hoogs ontwikkelde uitgewerybedryf tydens die 16de eeu 'n belangrike rol by die uitbreiding van die Toskaans-Florentynse skryftaal as algemene kultuurtaal van Italië gespeel het.

Danksy Venesiaans se historiese status as taal van die seemoondheid Republiek Venesië, met 'n taalgeskiedenis wat oor agt eeue strek, is daar 'n omvangryke erfenis aan bronnemateriaal: miljoene van politieke, diplomatieke en regtelike dokumente en korrespondensie; duisende van gedigte, verhale en romans; honderde van toneelstukke, epiese gedigte, historiese en wetenskaplike afhandelinge (sowel as oorspronklike tekste asook as vertalings); asook verskeie woordeboeke en grammatika's.

'n Meerderheid van lede van die Gewestelike Raad van Venesië het Venesiaans op 28 Maart 2007 met die wet oor die „*tutela e valorizzazione della lingua e cultura veneta*“ ("beskerming en eerbiediging van die Venesiaanse taal en kultuur") amptelik as taal erken.

Die huidige Venesiaanse groep van dialekte moenie verwar word met Veneties, 'n uitgestorwe taal wat in die Romeinse oudheid tot met die 6de eeu v.C. in die gewes Venesië gepraat is en moontlik as substraattaal ook invloed op die plaaslike Latynse omgangstaal en die latere Venesiaanse dialekte uitgeoefen het, of Venesiaanse Italiaans, die plaaslike variant van die Italiaanse standaardtaal wat Venesiaanse invloede toon.

## Verwysings 
## Eksterne skakels 
* *Lingua Veneta: Venetian (or Venetan) language*
* ''Dr Cristina Marinetti, Centre for Applied Linguistics, University of Warwick: 'Andemo bever ombra': The Venetian Dialect*
* *babbel.com: 5 Venetian Words That Took The World By Storm''
Germknödel

duimnael|230px|Germknödel met vanieljesous. 
**Germknödel** is 'n pofferige deegkluit met 'n mengsel papawersaad en suiker, gevul met 'n pikante pruimkonfyt en gesmelte botter bo-op, wat gewoonlik saam met vanieljeroom geëet word. Die dis heet "Germknödel" in Oostenrykse Duits en "kynuté knedlíky" in Tsjeggies en word algemeen beskryf as 'n soet brood vanuit Oostenryk, Suid-Duitsland en Bohemië. Dit word as nagereg bedien sowel (en veral in Katolieke streke op Vrydae) as 'n hoofgereg. Die woord "Germknödel" word in Afrikaans vertaal as "suurdeegkluit".

Die hoofverskil tussen Germknödel en 'n verwante dis, Dampfnudeln, is dat eersgenoemde gestoom of in water gekook word, terwyl laasgenoemde in 'n dieppan gekook word.

## Sien ook 
*Dampfnudel
*Hefekloß
*Hefeknödel
Sandnes

**Sandnes** is 'n stad en munisipaliteit (Noors: *kommune*) in die Wes-Noorse fylke (provinsie) Rogaland. Sandnes word deur die munisipaliteite Stavanger, Gjesdal, Time, Klepp en Sola begrens. Met 63&nbsp;431 inwoners was dit op 1 Januarie 2009 die 9de grootste munisipaliteit en die 8ste grootste stad in Noorweë, en daarnaas met 'n gemiddelde jaarlikse bevolkingsgroei van 1,9 persent tussen 1980 en 2007 ook die snelste groeiende stad in die land.

Sandnes maak saam met Stavanger, Randaberg en Sola deel uit van Noorweë se derde grootste metropolitaanse gebied met meer as 181&nbsp;000 inwoners.

## Verwysings 
## Eksterne skakels
Edvard Munch

duimnael|links|upright|Edvard Munch naas sy portret van sy vriend en ontdekker Jappe Nilssen, 'n Noorse skrywer en kunskritikus
**Edvard Munch** [ɛdvɒ:rt mʉŋk] (* 12 Desember 1863 in die dorp Ådalsbruk (munisipaliteit Løten, Hedmark, Noorweë); † 23 Januarie 1944 in sy ateljee-huis Ekeberg naby Oslo) was 'n Noorse skilder en grafikus. 

Munch word as baanbreker van die ekspressionistiese rigting in die moderne skilderkuns beskou, waarby veral sy werke uit die 1890's internasionale bekendheid verwerf en sy status as 'n kunsvernuwer gevestig het. Munch het veral groot invloed op die Duitse skilderkuns uitgeoefen. 

In 1885 en 1889 was Munch in Parys werksaam, 1890 in Duitsland en Italië, daarna tot in 1895 in Berlyn en later nog eens in Parys. Tot in 1908 het Munch in Berlyn geskilder, en die uitstalling van sy werke wat in 1892 in die Duitse hoofstad gehou is het die aanleiding tot die stigting van die Berlynse *Sezession* ('n groep onafhanklike skilders) gegee. In 1908 het Munch vir goed na sy geboorteland teruggekeer.

Munch se vroeë werke is sterk deur kunstenaars soos Paul Gauguin en Vincent van Gogh beïnvloed, en hy het begin om simboliese betekenis aan die kleure te verleen wat hy in 'n skildery gebruik het. Sy gunsteling-onderwerpe was eensaamheid, die dood en die vyandskap tussen die manlike en vroulike geslag. Munch se hoofwerke sluit "Die siek meisie" (1885), "Die gil" (1893), "Die vampier" (1893), "Puberteit" (1895), "Fries van die lewe" (1896 en 1906) asook sy muurskilderye in die Universiteit van Oslo (1909-1915) in. Deesdae geniet ook sy latere skilderye in toenemende mate aandag, en 'n aantal moderne kunstenaars kry inspirasie uit hierdie werke.
Salem

**Salem** kan wees:

*Salem, Massachusetts, stad in Massachusetts
*Salem, Oos-Kaap, dorp in die Oos-Kaap
*Salem, Oregon, stad in Oregon
Holy Fuck

[duimnael|regs|250px|'n Holy Fuck-optrede in [White Heat, Londen.]]

**Holy Fuck** is 'n instrumentele rockgroep vanuit Toronto (Kanada) wat in 2004 ontstaan het. Hulle was aanvanklik deel van Dependent Music, 'n plate-etiket-musiekgroep-kombinasie wat in 1994 in Yarmouth, Nova Scotia, sy oorsprong gehad het. Die groep maak naas algemene musiekinstrumente soos die baskitaar en 'n tromstel ook gebruik van ander geluidsbronne, soos 'n 35&nbsp;mm-filmprojektor en speelgoedklawers om elektronies klinkende effekte te skep sonder om van skootrekenaars of gevorderde digitale hulpmiddele gebruik te maak.

## Diskografie 
* *Holy Fuck* (2005)
* *Holy Fuck (EP)* (2007)
* *LP* (2007)
* *Latin* (2010)
* *Congrats* (2016)
* *Deleter* (2020)

## Verwysings 
## Eksterne skakels 
* Amptelike webwerf 
* MySpace-profiel
Kullħadd

**Kullħadd** (Elke Sondag) is 'n Maltese Sondagkoerant wat sedert 25 Julie 1993 in Ħamrun deur die Malta Labour Party uitgegee word. Die hoofredakteur is Felix Agius (Julie 2008).

*Kullħadd* behoort saam met *It-Torca* (Union Press) en *Il-Mument* (Nationalist Party) tot die Malteestalige Sondagkoerante en verskyn in ponieformaat. Daar is geen amptelike oplae nie, maar volgens 'n berig van die *Europäische Medieninstitut* is *Kullħadd* een van die belangrike koerante van dié land.

## Verwysings 
## Eksterne skakels 
* Amptelike webwerf (Maltees)
Espírito Santo

|-
| align=center colspan=2 | 200px|Ligging in Brasilië
|-
|colspan="2" style="text-align:center;" | Sien ander Brasiliaanse state
|-
|colspan="2" style="text-align:center;" | Leuse: *Trabalha e Confia * (Portugees) **Werk en Vertroue**
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Vitória
|-
| style="white-space: nowrap;" | **Grootste stad**
| style="white-space: nowrap;" | Vila Velha
|-
| style="white-space: nowrap;" | **Oppervlakte**
| style="white-space: nowrap;" | 46&nbsp;077 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  3&nbsp;464&nbsp;285 (2006)  75,2 inw./km²
|-
| style="white-space: nowrap;" | **Goewerneur**
| style="white-space: nowrap;" | Paulo César Hartung Gomes
|-
| style="white-space: nowrap;" | **Visegoewerneur**
| style="white-space: nowrap;" | Ricardo Ferraço
|-
| style="white-space: nowrap;" | **MOI** (2005)
| style="white-space: nowrap;" | 0,802 – hoog
|-
| style="white-space: nowrap;" | **Tydsone**
| style="white-space: nowrap;" | UTC-3
|}

**Espírito Santo** (uitgespreek as [isˈpiɾitu ˈsɐ̃tu]) is een van die 26 state van Brasilië. Die hoofstad is Vitória, met 'n bevolking van 313&nbsp;312 (2005).

## Ligging 
Espírito Santo is in die suidooste van die land geleë en word deur die deelstaat Minas Gerais in die weste, Rio de Janeiro in die suidweste, Bahia in die noorde en die Atlantiese Oseaan in die ooste begrens.

## Demografie 
### Etniese groepe 
Die blanke bevolking van Espírito Santo was in die 1940's tussen 70-80%, maar baie bruin en swartmense van Bahia het geïmmigreer na Espírito Santo na die Tweede Wêreldoorlog. Die grootste Etniese groep in die staat is Italiaans.
The Whitest Boy Alive

**The Whitest Boy Alive** is 'n musiekgroep wat in Berlyn (Duitsland) gevestig is en om die Noorse musikant Erlend Øye, baskitaarspeler Marcin Öz, tromspeler Sebastian Maschat, en Daniel Nentwig op die klavier en sintetiseerder, geformeer is. Erlend Øye het daarby sy eie solomusiekprojek en is ook lid van die groep Kings of Convenience, en hy het ook al met die formasie Röyksopp meegespeel. Op 24 Mei 2006 is die enkelspeler *Burning* vrygestel, en op 21 Junie 2006 het die debuutalbum *Dreams* op die platemaatskappy-etiket Bubbles verskyn.

## Geskiedenis 
Die groep is in 2003 as 'n elektroniese projek begin, en hulle gebruik teenwoordig 'n styl waarby sang met akoestiese en elektroniese instrumente gekombineer word. Die debuutalbum *Dreams* is in Junie 2006 uitgekom. Sedertdien het die groep veel getoer en het hulle in 2007 onder andere op Lowlands en Pukkelpop opgetree. Die tweede studioalbum *Rules* is in Maart 2009 vrygestel.

## Diskografie 
### Albums 
* *Dreams* (2006)
* *Rules* (2009)

### Enkelspelers 
**Inflation* (2004)
**Burning* (2006)
**Burning* (VK-weergawe, 2007)
**1517* (2009)
**Serious* (2020)

## Eksterne skakels 
*Amptelike webwerf 
*MySpace-profiel 
*Erlend Øye op die Astrelwerks-webwerf 
*Rules-albumresensie op Daily Music Guide
Erlend Øye

[duimnael|250px|Erlend Øye in [Berlyn (2005).]]

**Erlend Øye** (* Bergen, Noorweë, 21 November 1975) is 'n Noorse musikant, veral bekend vir sy deel in die popduo *Kings of Convenience*. In 2003 het hy die soloalbum *Unrest* uitgebring en in 2004 'n meng-CD in die DJ Kicks-reeks. Sy musiekloopbaan het in Bergen afgeskop, waar hy saam met enkele vriende die musiekgroep Skog opgerig het. In 1997 het hy na Londen verhuis, waar hy in die groep Peachfuzz gespeel het. Tydens vakansies tuis in Bergen het hy saam met Eirik Glambek Bøe musiek gemaak, en hulle het in 1998 die groep Kings of Convenience gevorm. In 2001 het hierdie groep hul eerste ateljeealbum *Quiet is the New Loud* uitgebring, en in 2004 is die daaropvolgende vrystelling, *Riot on an empty street*, uitgebring. 

Øye het hom in elektroniese musiek verdiep en het die volgende paar jare in Berlyn deurgebring, of op reis oor die hele wêreld, terwyl hy sy soloalbum *Unrest* opgeneem het. Op die *Unrest*-album staan tien snitte, elk met 'n verskillende elektronikakunstenaar, soos onder andere Metro Area, Prefuse 73 en Schneider TM, en hierdie snitte is in tien verskillende stede opgeneem. Hy het 'n musiektoer ondergaan as 'n platejoggie wat met die musiek wat hy speel, meesing, en in 2004 het hy die vroeër genoemde meng-CD in die DJ Kicks-reeks uitgebring.

Øye se mees onlangse projek is die groep *The Whitest Boy Alive*. Die groep het oorspronklik as 'n elektroniese groep ontstaan, maar het langsaam na 'n groep sonder geprogrammeerde elemente ontwikkel. Erlend behartig die voorsang en 'n kitaar vir die projek.

## Diskografie 
**Unrest* (2003)
**Sudden Rush* (2003)
**Sheltered Life* (Enkelspeler, 2003)
**DJ-Kicks: Erlend Øye* (2004)
**The Black Keys Work* (2004)

## Musiek met Erlend Øye op stem 
* Röyksopp — "Remind Me", op *Melody A.M.* (2001)
* Röyksopp — "Poor Leno", op *Melody A.M.* (2001)
* Jolly Music — "Talco Uno", op *Jolly Bar* (2001)
* Cornelius — "Drop" (KOC Remix), op Drop EP (2002)
* Dntel — "This is the Dream of Evan and Chan" (Safety Scissors Remix), op *This is the Dream... EP* (2002)
* Phonique — "For the Time Being", op *Identification* (2004)
* DJ Hell — "Keep on Waiting", op *NY Muscle* (2003)
* Star You Star Me — "A Place In My Heart", op *A Place In My Heart EP* (2004)
* Kaos — "Lessons In Love", op *Hello Stranger* (2005)
* Ada — "Cool My Fire", op *Blondix 2 EP* (2005)

## Eksterne skakels 
* Amptelike webwerf
Kings of Convenience

**Kings of Convenience** is 'n musiekduo uit Bergen, Noorweë. Die groep is deur die lede Erlend Øye en Eirik Glambek Bøe gevorm. Die musiekstyl word as dromerige en melankoliese kitaarpop beskryf.

## Geskiedenis 
Øye (* 21 November 1975) en Bøe (* 25 Oktober 1975) ken mekaar vanaf hul tiende lewensjaar. Op hul sestiende het hulle saam met twee andere vriende in die groep Skog gespeel. Hierdie groep het een EP, *Tom Tids Tale*, uitgebring, waarna die groep uitmekaar gegaan het en Øye en Bøe hul eie rigting as Kings of Convenience ingeslaan het.

## Diskografie 
### Albums 
* *Riot on an Empty Street* (Astralwerks, 2004)
* *Republic of Two* — (Astralwerks, 2004)  
* *Versus* - Astralwerks — (2001) 
* *Quiet Is the New Loud* — (Astralwerks, 2001) 
* *Kings of Convenience* — (Kindercore, 2000)
* *Declaration of Dependence* — (2009)

## Eksterne skakels 
*Amptelike webwerf
Hungaroton

**Hungaroton** is 'n Hongaarse platemaatskappy. Dit is in 1951 eers onder die naam "Qualiton" as 'n staatsmaatskappy gestig en het in hierdie vorm tot die einde van die oosblok se monopolie vir die produksie van plate, soos ander platemaatskappye waaronder *VEB Deutsche Schallplatten* (DDR) en *Melodija* (Sowjetunie), gehad.

Die fokus van Hungaroton is van oudsher op klassieke en ligte musiek. Gedurende die tyd as staatsmaatskappy is meer as 10&nbsp;000 opnames geproduseer, wat sedert die middel 1970's toenemend uitgevoer is. Nog in dieselfde decennium is die naam op Hungaroton gewysig en die etikete Bravó, Krém en Pepita vir ligte musiek geskep.

Die politieke veranderinge eind van die 1980's het byna Hungaroton se bestaan gekos. Die oorspronklike maatskappy is gelikwideer, die aktiwiteite is egter op 'n ander manier voortgeset. Sedert 1992 is onder die etiket Hungaroton Gong opname vanuit die ligte musiek verskyn, terwyl Hungaroton Classic sedert 1993 klassieke opname, literatuur en ander gepubliseer het. 1995 is Hungaroton geprivatiseer, maar sinds die Hongaarse staat die kontrole oor die argief van die oosbloktyd nie wou verloor nie, het hy die meerderheid van die aandele behou.

1998 is Hongaroton Gong en Hungaroton Classic tot die huidige maatskappy Hungaroton Records versmelt. Op die oomblik (2009) publiseer Hungaroton nog steeds hoofsaaklik klassieke opname, een klein deel van die publikasies is oue opnames wat weer gepubliseer word.

## Eksterne skakels 
* Amptelike webwerf
Universiteit van Rennes 1

Die **Universiteit van Rennes 1** (Frans: *Université Rennes 1*) is 'n universiteit geleë in Rennes, Frankryk.

## Fakulteite 
* Natuurwetenskappe
* Ekonomiese en Bestuurswetenskappe
* Ingenieurswese

## Eksterne skakels 
*  Amptelike webwerf
Universiteit van Rennes 2

Die **Universiteit van Rennes 2** (Frans: *Université de Haute Bretagne - Rennes 2*) is 'n universiteit geleë in Rennes, Frankryk.

## Fakulteite 
* Lettere en Wysbegeerte

## Eksterne skakels 
*  Amptelike webwerf
Ewe getal

'n **Ewe getal** in wiskunde is 'n heelgetal wat deur twee gedeel kan word. Die heelgetalle wat nie deur twee gedeel kan word, is onewe getalle. Alle heelgetalle is of ewe of onewe getalle. Daar word na die konsep van ewe en onewe getalle verwys as pariteit.

Die ewe getalle is:
 …, -6, -4, -2, 0, 2, 4, 6, …

## Eienskappe 
Alle ewe getalle kan as 2n uitgedruk word en onewe getalle as 2n+1.

Die som van twee gelyke natuurlike getalle is altyd ewe. So is n + n = 2n, dus 'n veelvoud van 2.

* Die som van twee ewe getalle is weer 'n ewe getal, want 2n + 2m = 2(m+n), dus 'n 2-voud.
* Die som van twee onewe getalle is ewe, immers is 2n+1 + 2m+1 = 2(n+m+1).
* Die som van 'n ewe en 'n onewe getal is egter onewe: 2n + 2m+1= 2(n+m)+1.
Universiteit van Pittsburgh

**Universiteit van Pittsburgh** (Engels: *University of Pittsburgh*) is 'n universiteit geleë in Pittsburgh [ˈpɪts.bɚg] in die Amerikaanse deelstaat Pennsilvanië.

## Fotogalery 

Lêer:TopofCathedralofLearning.jpg|Die sogenaamde "*Cathedral of Learning*"
Lêer:Cathedral of Learning Pittsburgh by Jennifer Yang.jpg|Binnekant van die "*Cathedral of Learning*"
Lêer:HeinzChapelSouth.jpg|Die universiteit se kerk, die "*Heinz Chapel*"
Lêer:HeinzChapelfromBalcony.jpg|Binnekant van die "*Heinz Chapel*"
Lêer:StephenFosterWinter.jpg|Die universiteit se teater, die "*Stephen Foster Memorial*"
Lêer:FrickFineArts.jpg|Kunsgebou, die "*Frick Fine Arts Building*"
Lêer:TowersfromPosvar.jpg|Studentekwartiere
Lêer:2009PittUConn2ndmin.jpg|Studente speel basketbal

## Verwysings 
## Eksterne skakels 
*  Die universiteit se webwerf
*
Ashland, Oregon

**Ashland** is 'n dorp in die suide van Oregon, in die Jackson-distrik. 

## Demografie 
In 2000 het die dorp 'n bevolking van 19&nbsp;522 gehad: 91,55% wit, 0,60% swart of Afro-Amerikaans, 1,02% Amerikaanse inboorlinge, 1,87% Asiaties, 0,13% Pasifiese eilanders, 1,71% van ander rasse en 3,11% van twee of meer rasse. Spaans-Amerikaners of Latyns-Amerikaners van enige ras het 3,56% van die bevolking uitgemaak.
Lys van stede en dorpe in Namibië

thumb|330px|Kaart van Namibië
[thumb|right|330px|[Windhoek, hoofstad van Namibië]]
[thumb|right|330px|[Walvisbaai]]
[thumb|right|330px|[Swakopmund]]
Daar word onderskeid getref tussen **stede en dorpe in Namibië**: plekke wat deur 'n munisipaliteit geregeer word, word *stede* genoem, en plekke wat deur 'n dorpsraad geregeer word, word *dorpe* genoem.

## Stede 
In 2015 het Namibië dertien stede, elkeen geregeer deur 'n munisipale raad wat tussen 7 en 15 setels het. In teenstelling met dorpe het stede die mag om fasiliteite soos openbare vervoer, behuisingskemas, museums, en biblioteke sonder die goedkeuring van die minister van stedelike en landelike ontwikkeling op te rig. Hulle mag ook kies om sekere dienste te privatiseer en om samewerkingsooreenkomste met die privaatsektor aan te gaan sonder om vir uitdruklike goedkeuring te vra. Die dertien stede is:

## Dorpe 
In 2015 het Namibië 26 dorpe, elkeen geregeer deur 'n dorpsraad wat tussen 7 en 12 setels het. In teenstelling met gehuggies, het dorpe die mag om fasiliteite soos ambulans- en brandweerdienste en elektrisiteitsvoorsiening sonder die goedkeuring van die minister van stedelike en landelike ontwikkeling op te rig. Hulle is ook verantwoordelik vir die oprigting en instandhouding van gemeenskapsgeboue, en hulle mag roerende eiendom koop en verkoop sonder om vir uitdruklike goedkeuring te vra. Die 26 dorpe is:

## Sien ook 
* Geografie van Namibië
* Streke van Namibië

## Verwysings 
### Verdere leesstof 
*
*
*
*
* Alliance of Mayors and Municipal Leaders on HIV/AIDS in Africa
* Commonwealth Local Government Forum Country Profile: Namibia
* Government Gazette of the Republic of Namibia, 1 September 2000, No.2402
Depok

duimnael|links|Universitas Indonesia in Depok
**Depok** is 'n stad en lê in die provinsie Wes-Java in Indonesië, vlakby die hoofstad Djakarta.

## Burgemeester 
* Moch. Rukasah Suradimadja (1982–1984)
* I. Tamdjid (1984–1988)
* Abdul Wachyan (1988–1991)
* Moch Masduki (1991–1992)
* Sofyan Safari Hamim (1992–1996)
* Badrul Kamal (1997–2005)
* Nur Mahmudi Ismail (2005-nou)

## Eksterne skakels 
*  
*  Amptelike webwerf van Depok
Religieuse pluralisme

[duimnael|'n Katolieke kerk, [Moskee en Serwiese Ortodokse Kerk in Bosanka Krupa, Bosnië en Herzegowina.]]

**Religieuse pluralisme** is 'n houding of beleid gemik op die saambestaan van diverse religieuse geloofstelsels. Dit kan een van die volgende beteken:
* Die naam van 'n wêreldaanskouing waarvolgens mens se geloof nie die enigste en uitsluitlike bron van waarheid is nie, en dus die aanvaarding dat ten minste sommige waarhede en geldige waardes in ander gelowe kan bestaan.
* As aanvaarding van die konsep dat twee of meer gelowe met onderling uitsluitlike aansprake op die waarheid ewe geldig is. Dit kan gesien word as 'n vorm van religieuse toleransie, (a konsep wat vanuit die Europese geloofsoorloë stam) of as morele relatiewisme.
* Die begrip dat die onderling uitsluitlike aansprake van verskillende gelowe, van nader betrag, slegs variasies is van universele waarhede wat sedert die vroegste tye al geleer is. Hierdie word *Perennialisme* (gebaseer op die konsep van *philosophia perennis*) genoem.
* Soms as 'n sinoniem vir ekumenisme, die promovering van 'n mate van samewerking en 'n beter begrip tussen verskillende gelowe of verskillende denominasies binne in 'n religieuse geloof.
* As term vir die toestand van harmonieuse saambestaan tussen lidmate van verskillende gelowe of religieuse denominasies.
duimnael|Die kruis van die oorlogsgedenkteken en 'n menorah kom albei voor by die noordelike end van St Giles' in Oxford, Engeland.

duimnael|links|500px|Wêreldwye "biddag vir vrede" in Assisi.
Vierfontein

**Vierfontein** is 'n gehug in die noorde van die Vrystaat, Suid-Afrika. Volgens die 2011-sensus het die dorpie 'n bevolking van 825 gehad, waarvan 657 (79,6%) Blank was.

## Sien ook 
* Lys van dorpe in Suid-Afrika

## Verwysings
Amichand Rajbansi

**Amichand Rajbansi** (14 Januarie 1942 – 29 Desember 2011) was 'n Suid-Afrikaanse politikus. Hy is die voormalige Hoofminister van die Huis van Verteenwoordigers, wat die parlementêre kamer vir die Suid-Afrikaanse Indiërbevolking was. Hy was ook die leier van die Minority Front gewees.

Amichand Rajbansi, met die bynaam die *Bengaalse tier*, is gebore in Clairwood, Durban op 14 Januarie 1942. Hy voltooi sy skoolloopbaan aan die Clairwood Sekondêre skool en gradueer aan die destydse Indiër Universiteitkollege met geskiedenis en sielkunde as hoofvakke.

Na 'n loopbaan as 'n sportadministrateur, professionele sokkerafrigter, gemeenskapsleier, en in diens van plaaslike regeringstrukture word Rajbansi in 1974 tot die Indiërraad verkies. In 1976 bedank hy uit die Indiërraad in protes teen  die  inter-kabinetraad tussen die Indiërraad en die kabinet van Eerste Minister John Vorster. In 1981 stig hy die *National Peoples Party* (NPP) en word verkies tot die leier van dié party. Die NPP het aan die verkiesings vir die Suid-Afrikaanse Indiërraad deelgeneem en beheer oor die liggaam bekom.

In 1984, na die konstitusionele hervormings deur Eerste Minister P.W. Botha het die NPP deelgeneem aan verkiesings vir die Huis van Verteenwoordigers, die Indiërbevolking se parlementêre kamer. Die NNP het die meerderheid setels in die Huis van Verteenwoordigers gewen. As gevolg hiervan word Rajbansi 'n lid van die Suid-Afrikaanse kabinet en voorsitter van die Ministersraad vir Indiërsake. Ná die oorgang in Suid-Afrika na 'n volle inklusiewe demokrasie in 1994, is die NPP ontbind en vervang met die Minority Front, 'n party wat gedurende die verkiesing in 2009 genoegsame steun in veral die Suid-Afrikaanse Indiërgemeenskap ontvang het vir een setel in die parlement.

Na die 2004 verkiesings het Rajbansi 'n alliansie met die African National Congress (ANC) gevorm en is hy as lid van die uitvoerende raad vir sport en ontspanning van die KwaZulu-Natal Provinsie aangestel. In Januarie 2009 het die *Indian International Friendship Society* in New Delhi aan Rajbansi 'n *Lifetime Achievement Award* toegeken, die eerste ontvanger van dié toekenning in Afrika.

Hy is op Donderdag, 29 Desember 2011 om 10:10 aan natuurlike oorsake oorlede, nadat hy in Oktober in Durban se Umhlanga-hospitaal met brongitis opgeneem is.

## Verwysings
Sweedse kroon

Die ** Sweedse kroon** (Sweeds: *krona*, meervoud: *kronor*) is die geldeenheid van Swede.

## Geskiedenis 
duimnael|2 Sweedse kroone 1897
Die kroon is as gevolg van die Skandinawiese Monetêre Unie in 1873 ingevoer en het sodoende die Riksdaler as wettige betaalmiddel vervang. Die kroon het tot by die Eerste Wêreldoorlog as die gemeenskaplike geldeenheid van Swede, Noorweë en Denemarke gedien. Al drie lande het ná die ontbinding van hul monetêre unie besluit om hul nuwe en onafhanklike nasionale geldeenhede steeds ”kroon“ te noem en 'n vaste wisselkoers volgens die goudstandaard toe te pas.

## Banknote en muntstukke 
Op die Sweedse een-kroon-muntstuk word tradisioneel die portret van die Sweedse monarg of monargin op een en die staatswapen (of die koninklike kroon) op die ander kant afgebeeld. Daarnaas verskyn ook die koninklike leuse op die muntstuk.

Die historiese voorlopers was die „Riksdaler“ (wat in 48 ”Skilling Banco“ opgedeel is). Die nuwe Riksdaler is vanaf 1858 in 100 öre opgedeel.

Volgens 'n besluit van die Sweedse parlement is die 50-öre-muntstuk op 30 September 2010 afgeskaf.

## Notas 
## Verwysings 
## Eksterne skakels 
* *www.riksbank.se* – Webtuiste van die Sweeds Ryksbank (ook in Engels  beskikbaar)
* *Beelde van Sweedse muntstukke*
Air France (musiekgroep)

**Air France** is 'n musiekgroep vanuit Göteborg (Swede) wat uit die lede Joel Karlsson en Henrik Markstedt bestaan. Hul musiek is al as "post-rave bliss", "beach foam pop", en "Baleaarse disco" beskryf. Hul *No Way Down*-EP het is op Pitchfork Media se lys van Beste Nuwe Musiek ingesluit en het 'n gradering van 8,6 ontvang.

## Diskografie 
**On Trade Winds* EP (Sincerely Yours, 2006)
**No Way Down* EP (Sincerely Yours, 2008)

## Verwysings 
## Eksterne skakels 
*MySpace-profiel
**No Way Down EP*-resensie

### Musiekvideo's 
*"Collapsing at Your Doorstep" op YouTube
*"No Excuses" op YouTube
Fredrik Reinfeldt

'*John *Fredrik* Reinfeldt*' ([ˈfreːdrɪk ˈrajnˌfɛlt], * 4 Augustus 1965) is 'n Sweedse politikus. Hy was van 2003 tot 2015 partyleier van die konserwatiewe *Moderata samlingspartiet*. 

Ná die politieke alliansie *Allians för Sverige* se oorwinning in die nasionale verkiesing op 1 September 2006 is Fredrik Reinfeldt op 5 Oktober 2006 as die eerste minister van Swede (Sweeds: *statsminister*) verkies. Hy was destyds die derde jongste politikus wat hierdie amp beklee het.

Reinfeldt was van 1992 tot 2013 getroud met Filippa Reinfeldt, 'n konserwatiewe afgevaardigde in die parlement van Stockholms län.

## Eksterne skakels
The Tough Alliance

**The Tough Alliance** is 'n musiekduo vanuit Gotenburg (Swede) wat in 2003 deur die vriende Henning Fürst en Eric Berglund gevorm is. Die groep het voorheen 'n platekontrak met die Sweedse platemaatskappy Service gehad, maar het later hul eie uitgewer, Sincerely Yours, gestig.

Die groep het vier EP's vrygestel: *Make It Happen*, *Holiday*, *New Waves* en *Neo Violence* asook drie vollengte ateljeealbums: *The New School*, *Escaping Your Ambitions* en *A New Chance*. Die groep is bekend vir hul onkonvensionele verhooggedrag — hulle swaai soms bofbalkolwe rond en sing tot opgeneemde musiek. Die groepslede is gedurende 'n regstreekse opvoering in Stockholm van die verhoog verwyder nadat hulle 'n bofbalkolf rondgeswaai het.

## Diskografie 
### Albums 
* *The New School* (2005)
* *Escaping Your Ambitions* (2006)
* *A New Chance* (2007)

### EP's 
* *Make It Happen EP* (2004)
* *Holiday EP* (2004)
* *New Waves EP* (2006)
* *Neo Violence EP* (2008)

## Eksterne skakels 
* Amptelike webwerf  

### Musiekvideo's 
* "25 Years and Runnin'
* "A New Chance" op YouTube
* "First Class Riot" op YouTube
* "Holiday" op YouTube
* "Koka Kola Veins" op YouTube
* "Make it Happen" op YouTube
* "Neo Violence" op YouTube
* "New Chance" op YouTube
* "Silly Crimes" op YouTube
Arlington, Oregon

**Arlington** is 'n dorp in die noorde van Oregon, in die Gilliam-distrik. 

## Demografie 
In 2000 het die dorp 'n bevolking van 524 gehad: 95,42% wit, 0,00% swart of Afro-Amerikaans, 1,72% Amerikaanse inboorlinge, 0,00% Asiaties, 0,00% Stille Oseaan-eilanders, 1,72% van ander rasse en 1,15% van twee of meer rasse. Spaans-Amerikaners of Latyns-Amerikaners van enige ras het 3,24% van die bevolking uitgemaak.
Winterdriehoek

duimnael|regs|200px|Die Winterdriehoek, soos gesien uit Suid-Afrika.
Die **Winterdriehoek** (in die Noordelike Halfrond bekend as die "Somerdriehoek") is 'n eenvoudige, maar nogtans sigbare sterrepatroon of asterisme van drie sterre aan die sterrehemel. 

Op winteraande is dit die opvallendste sterrepatroon aan die suidelike naghemel. Dit kan selfs in groter stedelike gebiede gesien word ondanks ligbesoedeling, asook deur ligte sluierwolke. 

Die beeld bestaan uit die sterre
* Vega, in die sterrebeeld Lier 
* Deneb, in die sterrebeeld Swaan
* Altair (soms ook Atair genoem) in die sterrebeeld Arend

Navorsers glo die oudste bekende afbeelding van die Winterdriehoek kom in die grotskilderye van Lascaux, Frankryk, voor.
Sveriges Television

**Sveriges Television AB (SVT)** is die publieke uitsaaikorporasie van Swede met sy hoofkwartier in Stockholm en produksie-ateljees in verskeie ander Sweedse stede. SVT het 29 streekantore en sowat 2&nbsp;300 medewerkers.

duimnael|links|Die hoofkwartier van Sveriges Television AB in Stockholm. Foto: Holger Ellgaard
duimnael|links|Die vlae van SVT buite sy hoofkwartier in Stockholm. Foto: Holger Ellgaard
Sveriges Television word as 'n aandelemaatskappy bedryf waarby die meerderheid aandele in besit van 'n stigting is. Die bestuursraad word deur die Sweedse regering benoem. Sveriges Television word uitsluitlik deur middel van lisensiegelde gefinansieer wat deur die Sweedse parlement (Riksdagen) vasgelê word en in Mei 2009 SEK 2076 (ZAR 2212) per jaar beloop het. SVT saai geen televisie-advertensies uit nie.

Die Sweedse televisie-programme is oorspronklik deur Sveriges Radio (SR), die land se publieke radiodiens, geproduseer, en eers in 1979 het die televisiediens SVT as 'n selfstandige onderneming ontstaan. Die bogenoemde huidige stigting bestaan naas die televisie- en algemene radiodiens ook uit die uitsaaidiens *Utbildningsradion (UR)*. UR beskik egter nie oor sy eie kanale nie, en sy programme word deur SVT en SR uitgesaai.

SVT se huidige televisiekanale sluit SVT1, SVT2, SVTB ('n kinderkanaal), Kunskapskanalen, SVT24 en die internasionale televisiekanaal SVT World in. Die laasgenoemde kan - in teenstelling met die ander programme - ook as betaaltelevisie via satelliet in die buiteland opgevang word. Ander platforms is svt.se met SVT Play en Prima Play, SVT HD, mobil.svt.se en SVT Text & Web (teleteks).

Die programme van SVT en SR word via digitale terrestriële televisie, satelliet, kabeltelevisie, IPTV en televisie vir mobiele toestelle uitgesaai. Sweedse wetgewing verseker dat daar naas lisensiegelde en kragtariewe geen bykomende intekengelde gevra mag word nie - aanbieders van privaat betaaltelevisiekanale wat via satelliet gebeeldsaai word (*Canal Digital* en *Viasat*) is verplig om aan Sweedse verbruikers ook gratis toegang tot satelliet-televisie te verskaf. Kabelgebaseerde betaaltelevisie-ondernemings is eweneens verplig om seker te maak dat alle huishoudings, wat oor toegang tot kabeltelevisieprogramme beskik, ten minste die publieke SVT-programme asook dié van Swede se grootste privaat uitsaaikorporasie TV4 kan kyk, selfs al het hulle die maandelikse kabeltelevisie-intekengeld nie betaal nie.

## Verwysings
Bernardino Luini

duimnael|links|*Madonna del Roseto*
duimnael|links|*Aanbidding deur die Wyses*, 1520-25
**Bernardino Luini** (ongeveer 1480/82-1532) was 'n Noord-Italiaanse skilder wat onder Leonardo da Vinci geleer het. Volgens oorlewering het beide Luini en Giovanni Antonio Boltraffio in direkte samewerking met Leonardo gewerk. As gevolg hiervan beweer sommiges dat van die werke wat aan Leonardo toegeskryf word, deur Luini geskep is. Leonardo se invloed is veral opvallend in Luini se *Sint Anna* en *Sint Katrien*

Luini was veral bekend vir sy grasieuse vroulike figure. Sy vroegste bekendste werk is *Maria met die Kind en twee heiliges* wat uit 1507 dateer.
Şalom

**Şalom** (van Hebreeus: **שָׁלוֹם**: *Vrede*), is 'n Turks-Joodse weekblad wat elke week sedert 29 Oktober 1947 op Istanboel in Turkye uitgegee word. Die koerant is in Turks en een bladsy op Ladino verskyn. Die koerant was deur die Turks-Joodse joernalis en eerste uitgewer Avram Leyon opgerig.
Die koerant se drukoplaag is 5&nbsp;000 per week (2005). Die hoofredakteur is İvo Molinas en die redakteur is Yakup Barokas.

## Eksterne skakels 
* Şalom (Turks)
** Şalom (Ladino)
Roche-lob

'n **Roche-lob** is die druppelvormige gebied om 'n ster in 'n dubbelster waarbinne gas aan die ster gebonde is as gevolg van swaartekrag. Wanneer 'n ster groter as sy Roche-lob word, kan die gas van hierdie ster na sy begeleier in die dubbelster oorgedra word. Wanneer beide sterre in 'n dubbelster hul Roche-lob vul, kan materie uit die stelsel verlore gaan. Die Roche-lob, so ook die Roche-limiet, is na die Franse sterrekundige Édouard Roche vernoem.

duimnael|250px|links|Driedimensionele weergawe van die potensiaalveld van 'n dubbelster met 'n massaverhouding van 2, in 'n stelsel wat met die dubbelster koroteer. Die druppelvormige gebiede in die ekwipotensiaalplot op die bodem van die figuur is die Roche-lobbe van die twee sterre (dik lyne). Die punte L1, L2 en L3 is die punte van Lagrange waar die kragte mekaar ophef. Via die punt L1 kan gas van die een ster na die andere vloei as dié sy Roche-lob vul.

Die twee Roche-lobbe in 'n dubbelster word deur 'n kritiese potensiaaloppervlak begrens. In hierdie potensiaal speel nie net die swaartekrag van die twee sterre 'n rol nie, maar ook die baanbeweging in die dubbelster en die sentrifugaalkrag daarvan. 'n Driedimensionele weergawe van so 'n potensiaal is in die figuur hiernaas te sien.

Op die bodem van die figuur is 'n sogenaamed ekwipotensiaalplot weergegee. Die agt-figuur in hierdie plot is die twee Roche-lobbe van die sterre — die druppelvormige gebiede wat mekaar by die punt aanraak. Hierdie raakpunt word die eerste Lagrangepunt genoem. Via hierdie punt kan gas van die een ster na sy begeleier stroom, wanneer die eerste ster sy Roche-lob vul. By sulke materieoordrag kan die massas van die sterre, en daarmee hul ewolusie, en die baanperiode van die dubbelster aansienlik verander. Wanneer beide sterre in 'n dubbelster hul Roche-lob vul, kan materie via die Lagrangepunt L2 uit die dubbelster verlore gaan en moontlik 'n ring om die dubbelster vorm.

## Sien ook 
*Dubbelster

## Verwysings
Sincerely Yours

**Sincerely Yours** (ook **S/Y**) is 'n Sweedse platemaatskappy wat in Göteborg gebaseer is. Dit word deur die elektropopduo The Tough Alliance bestuur en is in 2005 begin nadat The Tough Alliance hul kontrak met uitgewer Service gekanselleer het. Afgesien van The Tough Alliance, gee Sincerely Yours ook musiek uit van die volgende kunstenaars(-groepe) Air France, Jonas Game, The Honeydrips, Joel Alme, Nordpolen, jj, en Avner. Sincerely Yours versprei bo en behalwe CDs en musiek ook klere, video's, remixe, en spreiverf-sjablone.

## Eksterne skakels 
*Amptelike webwerf
Revolverheld

[duimnael| Zelt-Musik-Festival 2015 [Freiburg, Duitsland ]]
[duimnael|Johannes Strate, Zelt-Musik-Festival 2015 [Freiburg, Duitsland ]]

**Revolverheld** is 'n musiekgroep vanuit Hamburg (Duitsland) wat in 2003 onder die oorspronklike naam Manga tot stand gekom het. In 2004 het hulle die groep na Tsunamikiller hernoem, maar het dit ná die Indiese Oseaan-tsoenami van 2004 na Revolverheld vernoem.

## Diskografie 
### Albums 
* *Revolverheld* (2005)
* *Chaostheorie* (2007)
* *In Farbe* (2010)
* *Immer in Bewegung* (2013)
* *Zimmer mit Blick* (2018)

### Enkelspelers 
* *Generation Rock* (2005)
* *Die Welt steht still* (2005)
* *Freunde bleiben* (2006)
* ''Mit dir chill'n* (2006)
* *Ich werd' die Welt verändern* (2007)
* *Du explodierst* (2007)
* *Unzertrennlich* (2007)
* *Helden 2008* (2008)
* *Spinner* (2010)
* *Keine Liebeslieder* (2010)
* *Halt dich an mir fest* (2010)
* *Das kann uns keiner nehmen* (2013)
* *Ich lass für dich das Licht an* (2014)
* *Lass uns gehen* (2014)
* *Deine Nähe tut mir weh* (2015)
* *Darf ich bitten* (2015)
* *Das Herz schlägt bis zum Hals* (2017)
* *Immer noch fühlen* (2018)
* *Alors on danse'' (2024)

## Eksterne skakels 
* Amptelike webwerf
Barlow, Oregon

**Barlow** is 'n dorp in die noorde van Oregon, in die Clackamas-distrik. Die dorp is vernoem na William Barlow.

## Demografie 
In 2000 het die dorp 'n bevolking van 140 gehad: 90,71% wit, 0,00% swart of Afro-Amerikaans, 0,00% Amerikaanse inboorlinge, 0,71% Asiaties, 0,00% Pasifiese eilanders, 3,57% van ander rasse en 5,00% van twee of meer rasse. Spaans-Amerikaners of Latyns-Amerikaners van enige ras het 9,29% van die bevolking uitgemaak.
The Honeydrips

**The Honeydrips** is die soloprojek van Mikael Carlsson (voorheen die voorsanger vir Dorotea). Die projek het 'n platekontrak met uitgewer Sincerely Yours, wat deur The Tough Alliance bestuur word. *Here Comes the Future* is in 2007 vrygestel en het 'n gradering van 8,4 op Pitchfork ontvang. Die enkelspelers "Save Me", "(Lack of) Love Will Tear Us Apart" en "I Wouldn't Know What To Do" is ook vrygestel.

## Diskografie 
### Albums 
* *Here Comes The Future* (2007)

### Enkelspelers 
* "Save Me" (2005)
* "(Lack of) Love Will Tear Us Apart"  (2007)
* "I Wouldn’t Know What To Do" (2007)

## Eksterne skakels 
* Amptelike webwerf
* MySpace

## Verwysings
Marco d'Oggiono

duimnael|links|*Pala dei Tre Arcangeli*
'''Marco d'Oggiono''' (ongeveer 1470 &ndash; ongeveer 1530) was 'n Italiaanse Renaissance skilder. Hy was een van Leonardo da Vinci se leerlinge en het kopieë van 'n aantal van Leonardo se skilderye gemaak.

Daar is baie min oor sy lewe bekend, selfs die datums van baie van sy skilderye is onbekend. Hy is in die dorp Oggiono naby Milaan gebore en het moontlik ook in Milaan gesterf. Latere skrywers meld kontrasterende sterfdatums: 1530, 1540 en 1549. Die laasgenoemde word vandag meer algemeen aanvaar.

Hy het 'n hele boel kopieë van Leonardo se *Laaste Avondmaal* geskep, wat tans in museums en instellings dwarsoor die wêreld gesien kan word.
Tempera

[duimnael|200px|[Duccio se *Madonna en kind*, tempera en goud op hout (1284)]]
**Tempera** is 'n soort verf wat uit kleurpigment en 'n wateroplosbare emulsie (dikwels eiergeel of 'n ander soortgelyke materiaal) bestaan. Dit is 'n verf wat vinnig droog word en lank hou: daar is steeds voorbeelde uit die eerste eeue na Christus wat steeds bestaan. Daar word dikwels na werke wat met hierdie medium geskep is, ook as "tempera" verwys. Tempera was een van die gewildste en algemeenste tegnieke tot na die 16de eeu, waarna olieverf se gewildheid toegeneem het.
Bandon, Oregon

**Bandon** (uitgespreek */ˈbændən/*) is 'n dorp in die suidweste van Oregon, in die Coos-distrik. Bandon is vernoem na die dorp van Bandon in Ierland.

## Demografie 
In 2000 het die dorp 'n bevolking van 2&nbsp;833 gehad: 92,48% wit, 0,25% swart of Afro-Amerikaans, 1,94% Amerikaanse inboorlinge, 0,60% Asiaties, 0,11% Pasifiese eilanders, 0,95% van ander rasse en 3,67% van twee of meer rasse. Spaans-Amerikaners of Latyns-Amerikaners van enige ras het 2,75% van die bevolking uitgemaak.
Haarversteiling

duimnael|regs|200px|'n Vrou se hare vóór en ná haarversteiling deur middel van 'n haarstrykyster.
duimnael|regs|200px|'n 2007-model GHD-ministileerder.
[duimnael|regs|200px|Haarversteiling deur middel van haarstrykysters is 'n algemene element in veral die [emo-subkultuur, alhoewel dit nie tot hulle beperk is nie.]]

**Haarversteiling** of **haarstryk** is 'n haarstileringstegniek wat die hare plat en reguit maak om dit 'n gladde voorkoms te gee. Die effek kan verkry word deur haarstrykysters en warmkamme, chemiese ontspanners, Japannese haarversteiling of Brasilliaanse haarversteiling te gebruik. Bykomend kan sommige sjampoeë, haaropknappers (kondisioneerders) en haarjels help om hare tydelik reguit te maak.

Haarstrykysters en warmkamme kan die haartekstuur egter net tydelik verander, terwyl ontspanners die haarstruktuur permanent beïnvloed (nuwe haargroei word egter nie geaffekteer nie). Dit is al gerapporteer dat die middel interferon alfa-haarfollikels kan verander om 'n permanente verandering in 'n persoon se haartekstuur teweeg te bring.

In die moderne modes het haarversteiling in gewildheid toegeneem. Terwyl krulhare die modes in die 1980's gedomineer het, het haarversteiling veral in die Verenigde State teen die einde van die 1990's en tot in die 2000's baie gewild geraak.

## Verwysings
Alexander Rybak

**Alexander Rybak** (Wit-Rus. *Алякса́ндр І́гаравіч Рыба́к*, *Aljaksándr Íharavitsj Rybák*, Noors *Alexánder Rybák*, * 13 Mei 1986 te Minsk, Sowjetunie (nou Wit-Rusland)) is 'n Noorse violis, sanger, komponis en akteur. Rybak het Noorweë op die Eurovision-kompetisie van 2009 in Moskou verteenwoordig en is met die snit "Fairytale" as wenner van die kompetisie aangewys.

## Loopbaan 
Rybak het saam met die Israeliese violis Pinchas Zukerman opgetree. Hy het die kultuurpremie in Noorweë gewen en is konsertmeester van een van die grootste simfoniese jeugorkeste in Bergen. Hy het in 2007 as violis in die musiekblyspel *Fiddler on the Roof* in die teater van Oslo opgetree. In Augstus 2009 was hy te sien in die telefilm *Yohan — Child Wanderer*. Rybak se musikale rolmodelle is Sting, Beatles, en W.A. Mozart.

## Eurovision 2009 
duimnael|links|200px|Alexander Rybak by die Eurivision-perskonferensie.
Rybak het die Eurovision-sangkompetisie van 2009 in Moskou met die snit "Fairytale" gewen. Die liedjie is selfgeskryf en op die basis van Russiese en Noorse volksmusiek gekomponeer en deur 'n liefdesgebeurtenis geïnspireer.

## Eksterne skakels 
* MySpace-profiel  
* Aanhangerswebwerf
We Butter The Bread With Butter

**We Butter The Bread With Butter** (afgekort tot **WBTBWB**) is 'n elektrocore musiekduo vanuit Berlyn (Duitsland) wat in 2007 gevorm is. Die groep se styl is kras elektronies en sluit aan by die screamo-genre. Die tromme word op 'n tromrekenaar geskep en word deur middel van 'n skootrekenaar by regstreekse opvoerings gebruik. Tydens regstreekse optredes speel die baskitaar vanaf 'n vooropgeneemde band en help sessionele kunstenaars met ander instrumente uit. Die groep het op MySpace bekend geword, waar hul snitte meer as 2,5&nbsp;miljoen keer gespeel is en hulle meer as 20&nbsp;000 MySpace-vriende het. Die groep se debuutalbum *Das Monster aus dem Schrank* (Afrikaans: *Die monster uit die kas*) is op 21 November 2008 onder Redfield Records se etiket vrygestel.

## Diskografie 
**Das Monster aus dem Schrank* (2008)
**Der Tag an dem die Welt unterging* (2010)
**Projekt Herz EP* (2012)
**Goldkinder* (2013)
**Wieder geil!* (2015)

## Eksterne skakels 
* 

## Verwysings
Giovanni Antonio Boltraffio

duimnael|links|*Madonna en kind*
**Giovanni Antonio Boltraffio** of bloot **Boltraffio** (1466 of 1467 &ndash; 1516) was 'n Italiaanse skilder tydens die Renaissance wat by Leonardo da Vinci se atleljee gewerk het. Saam met Bernardino Luini, is hy een van die sterkste kunssinnige persoonlikhede wat onder Leonardo geleer het. Volgens die lewensbeskrywer Giorgio Vasari was hy van 'n aristokratiese familie uit Milaan afkomstig.

Twee van sy bekendste skilderye is die *Opstand uit die dood* (geskep saam met Marco d'Oggiono) en sy *Madonna en kind*.

## Verwysings
Raphael

duimnael|links|*Die Skool van Athene* word onder een van Raphael se beste werke gereken.
**Raffaello Sanzio da Urbino** beter bekend as slegs **Raphael** (28 Maart of 6 April 1483 – 6 April 1520) was 'n Italiaanse skilder en argitek tydens die Renaissance. Hy word saam met Michelangelo en Leonardo da Vinci as een van die groot meesters van dié tydperk beskou.

Raphael was uiters produktief: hy het 'n groot werkswinkel bestuur en ten spyte van sy vroeë dood op 37, het hy 'n groot aantal werke agtergelaat. Baie van sy werke kan in die Apostoliese Paleis in die Vatikaan gevind word. Ná sy vroeë jare in Rome is baie van sy werke slegs deur hom ontwerp en dan deur sy werkswinkel uitgevoer wat 'n merkbare verlies in kwaliteit getoon het in vergelyking met sy eie werke. Hy was ook 'n groot invloed in sy eie leeftyd, alhoewel Michelangelo se invloed groter toename gesien het in die 18de en 19de eeue.

## Trivia
Raphael is oorlede op sy verjaardag. Ingrid Bergman en Shakespeare deel hierdie uniekheid.
Athena, Oregon

**Athena** is 'n dorp in die noordooste van Oregon, in die Umatilla-distrik.

## Demografie 
In 2000 het die dorp 'n bevolking van 1&nbsp;221 gehad: 90,17% wit, 0,00% swart of Afro-Amerikaans, 3,69% Amerikaanse inboorlinge, 0,16% Asiaties, 0,08% Pasifiese eilanders, 3,6% van ander rasse en 2,29% van twee of meer rasse. Spaans-Amerikaners of Latyns-Amerikaners van enige ras het 5,16% van die bevolking uitgemaak.
Pous Pius

**Pous Pius** kan verwys na 'n aantal pouse van die Rooms-Katolieke Kerk nl:

*Pous Pius I (140 – 155).
*Pous Pius II (1458 – 1464).
*Pous Pius III (1503)
*Pous Pius IV (1559 – 1565).
*Pous Pius V (1566 – 1572).
*Pous Pius VI (1775 – 1799).
*Pous Pius VII (1800 - 1823).
*Pous Pius VIII (1829 – 1830).
*Pous Pius IX (1846 – 1878).
*Pous Pius X (1903 – 1914).
*Pous Pius XI (1922 – 1939).
*Pous Pius XII (1939 – 1958).
Amity, Oregon

**Amity** is 'n dorp in die noordweste van Oregon, in die Yamhill-distrik.

## Demografie 
In 2000 het die dorp 'n bevolking van 1&nbsp;478 gehad: 90,73% wit, 0,14% swart of Afro-Amerikaans, 1,42% Amerikaanse inboorlinge, 0,68% Asiaties, 0,07% Pasifiese eilanders, 5,01% van ander rasse en 1,96% van twee of meer rasse. Spaans-Amerikaners of Latyns-Amerikaners van enige ras het 11,50% van die bevolking uitgemaak.
Aurora, Oregon

:*Hierdie artikel handel oor die dorp in Oregon. Vir ander dorpe genoem **Aurora**, sien gerus Aurora.*
**Aurora** is 'n dorp in die noordweste van Oregon, in die Marion-distrik.

## Demografie 
In 2000 het die dorp 'n bevolking van 665 gehad: 94,2% wit, 0,46% swart of Afro-Amerikaans, 0,61% Amerikaanse inboorlinge, 1,07% Asiaties, 0,00% Pasifiese eilanders, 1,98% van ander rasse en 1,68% van twee of meer rasse. Spaans-Amerikaners of Latyns-Amerikaners van enige ras het 6,26% van die bevolking uitgemaak.
Artūras Barysas

**Artūras Barysas „Baras“** (* 10 Mei 1954; † 28 Januarie 2005) was 'n Litause kunstenaar. Barysas - 'n verteenwoordiger van die Avantgarde-beweging - was as akteur, regisseur en musikus werksaam. 

Hy was onder meer die sanger van *Ir Visa Tai Kas Yra Gražu Yra Gražu* (meestal afgekort as *I.V.T.K.Y.G.Y.G.*, letterlik: "Alles wat mooi is, is mooi"), 'n musiekgroep wat in 1988 gestig is. Vanaf die 1970's het Barysas ook kort rolprente gedraai. Hy het die regie van altesaam meer as tien rolprente behartig.

Barysas het die skrywers Robertas Kundrotas en Algimantas Lyva tot die hoofkarakter *Magas* in hul roman *Pasviręs pasaulis* geïnspireer wat in 1995 verskyn het.

## Eksterne skakels 
* *Onderhoud met Barysas* (Litaus)
* *Amptelike webtuiste van I.V.T.K.Y.G.Y.G.*  (Litaus)
Commerzbanktoring

[duimnael|upright|Die Commerzbanktoring aan die oewer van die [Mainrivier]]

Die **Commerzbanktoring** (Duits: *Commerzbank Tower*) is 'n wolkekrabber wat in 1997 in die Duitse stad Frankfurt am Main voltooi is. Die toring huisves die hoofkwartier van die Duitse bankmaatskappy *Commerzbank*. Die toring het 'n hoogte van 259&nbsp;meter (met antennemas&nbsp;300 meter) en 65 verdiepings. Die toring was tot en met 2006 die hoogste gebou in Europa en is tans die tweede hoogste wolkekrabber in die Europese Unie (naas The Shard in Londen).

Die gebou is deur die Britse Norman Foster ontwerp en deur die Duitse bouonderneming *Hochtief AG* opgerig. Die boukoste het sowat 600 miljoen Deutsche Mark (300 miljoen €) beloop.

## Eksterne skakels 
*  frankfurt.de